วงการแพทย์ประสบความคืบหน้า ในการปราบเชื้อไวรัสโรคตับอักเสบ ชนิด C
ขณะนี้มียาใหม่ๆ ซึ่งจะใช้ในการบำบัดรักษาโรคตับอักเสบชนิดซีได้ และนั่นอาจหมายถึงว่าวงการแพทย์ประสบความคืบหน้าในการปราบเชื้อไวรัส ที่กลาย
คนรอบโลกเป็นโรคตับอักเสบชนิดซีกัน เป็นจำนวนหลายร้อยล้านคนโรคนี้ติดต่อกันผ่านทางการถ่ายเลือดที่ไม่มีการตรวจเลือดนั้น อย่างดีเสียก่อนและผ่านทางการฉีดยาเข้าเส้นเลือดผู้ที่เป็นโรคนี้ส่วนมากจะไม่แสดงอาการออกมา ให้เห็นในขณะที่เชื้อไวรัสโจมตีตับซึ่งจะทำให้เกิดภาวะตับไม่ทำงานซึ่งเป็นเรื่องที่น่ากลัวและทำให้เกิดเป็นโรคมะเร็งที่ตับได้ในบางครั้ง ถึงมาตรว่ายาขนานใหม่ดูท่าทางจะจะมีประสิทธิภาพแต่เชื้อไวรัสสามารถกลายพันธุ์และดื้อยาได้อย่างรวดเร็ว วิธีแก้เรื่องดังกล่าว อาจได้แก่การใช้ยาหลายขนานผสมผสานกันเพื่อปราบเชื้อไวรัสที่สามารถปรับตัวได้นี้วิธีการที่ว่านี้นักวิจัยเกี่ยวกับโรคเอดส์นำไปใช้อย่างได้ผลดีมาแล้ว คุณเจฟฟรี่ย์ เกลนผู้อำนวยการของศูนย์ควบคุมโรคตับอักเสบ และเนื้อเยื่อตับแห่งมหาวิทยาลัยแสตนฟอร์ด และคณะนักวิจัยค้นพบสารประกอบแบบใหม่ที่สามารถต่อต้านเชื้อไวรัสโดยการโจมตีวัฏจักรด้านการแพร่พันธุ์ของโรคตับอักเสบชนิดซี คุณเจฟฟรี่ย์ เกลนกล่าวไว้ตอนนี้ว่า "เรื่องนี้เกี่ยวโยงกับตอนที่เชื้อไวรัสเข้าไปในเซลล์เชื้อไวรัสจะฉกกลไกบางอย่างของเซลล์ไป เพื่อสร้างโครงสร้างใหม่ซึ่งที่แท้แล้ว ก็คือฐานสำหรับการจำลองโรคตับอักเสบชนิดซีนั่นเองโครงสร้างใหม่นี้มีลักษณะเป็นโครงสร้างของสิ่งมีชีวิต ซึ่งเกิดขึ้นภายในเซลล์ที่ติดเชื้อที่เชื้อไวรัสเข้าไปอยู่" คณะนักวิจัยสร้างสารประกอบใหม่ๆ ขึ้นมาหลายอย่างคุณเจฟฟรี่ย์ เกลนกล่าวเปรียบเทียบให้ฟังว่าสารประกอบเหล่านั้น ก็คล้ายกับเครื่องมือชนิดใหม่ของช่างไม้และว่าเพราะเหตุที่ว่าเราต้องการโจมตีเชื้อไวรัส เราก็เอายาชนิดหนึ่งเป็นฆ้อน และยาอีกชนิดหนึ่งเป็นเลื่อยและยาชนิดนี้เป็นสว่าน ซึ่งนั่นก็เป็นอีกวิธีหนึ่งที่เราใช้โจมตีเชื้อไวรัสโดยเฉพาะ ยาใหม่เหล่านี้ จะเข้าไปแทรกแซงเฉพาะโปรตีน ที่เป็นกุญแจสำคัญสำหรับการจำลองเชื้อไวรัสขึ้นมาใหม่และจะไม่กระทบกระเทือนหรือกระทบกระเทือนก็น้อย มากต่อเซลล์ต่างๆ ในร่างกายของมนุษย์ขั้นต่อไปก็จะมีการทดลองก่อน ถึงขั้นที่จะมีการทดลองกับคนในคลินิคและการทดลองกับสัตว์เป็นเวลาสิบสองเดือนถึงสิบแปดเดือน แล้วจึงจะมีการขอให้องค์การอาหาร และยาอนุมัติให้ทดลองกับมนุษย์ต่อไป